cyanic-selkie/wikianc huggingface dataset:
জ্বীন জাতি
জ্বীন (বিকল্প বানান জিন) জাতি (ইংরেজি: Djinn or, Jinn) হচ্ছে ইসলাম ধর্মের মূল গ্রন্থ কুরআনে বর্ণিত একটি জীব বা সৃষ্টি। প্রাক ইসলামী যুগেও জ্বীন জাতি সংক্রান্ত বিশ্বাস অন্যান্য আরব এবং এর কাছাকাছি এলাকায় বিদ্যমান ছিল। আরবি জ্বীন শব্দটির আক্ষরিক অর্থ কোন কিছু যা গুপ্ত, অদৃশ্য, অন্তরালে বসবাসকারী বা অনেক দূরবর্তী। বিজ্ঞান এখনও জ্বীনের অস্তিত্বের প্রমাণ দিতে পারেনি। তবে বিভিন্ন সমাজে কিছু কিছু মানুষ কর্তৃক জ্বীন বশীভূত করা বা জ্বীনের সঙ্গে যোগাযোগের বিষয়টি প্রচলিত আছে। থাম্ব|368x368পিক্সেল|প্রাচীন [[আসিরীয় সভ্যতার এক নিদর্শনে দেখা যাচ্ছে পক্ষ বিশিষ্ট জ্বীন কাকে যেন আশীর্বাদ করছে-এটি বর্তমান ইরাকের খোরসাবাদে প্রাপ্ত একটি প্রত্নতাত্ত্বিক নিদর্শন]]
প্রাক ইসলাম যুগের আরবে
ইসলাম ধর্ম আবির্ভাবের অন্তত কয়েক শত বছর পূর্বে প্রাচীন আরবে জ্বীনের কিংবা সেরূপ কোন চরিত্রের আরাধনা প্রচলিত ছিল বলে নৃতত্ত্ববিদেরা প্রমাণ পেয়েছেন। পালমাইরার নিকট বেথ ফাসি'এল থেকে প্রাপ্ত আরামিক লিপিতে "জিনায়ে" কে "ভাল এবং ফলপ্রসূ ঈশ্বর" হিসেবে সম্মান জানানো হয়েছে। এই ব্যাপারে তর্ক আছে যে, "জিনায়ে" শব্দটির থেকে আরবি জ্বীন শব্দের উৎপত্তি। কুরআন এবং ইসলাম ও প্রাক-ইসলাম যুগের সাহিত্যে অনেক সংখ্যকবার জ্বীনের উল্লেখ ইঙ্গিত দেয় যে জ্বীনের অস্তিত্বে বিশ্বাস প্রাক-ইসলামিক বেদুইন ধর্মে বেশ প্রভাবশালী ছিল। জ্বীন শব্দটি যে আরামিক থেকে আগত তা খ্রিস্টনরা প্যাগান ঈশ্বরদের "ডিমন (Demon)" আখ্যা দেয়ার মাধ্যমে সে ব্যাপারে প্রমাণ পাওয়া গিয়েছে। যা পরবর্তীতে আরবীয় লোকগাঁথায় প্রাক-ইসলামিক যুগে প্রবেশ করে। জুলিয়াস ওয়েলহসেন পর্যবেক্ষণ করেন যে এই ধরনের আত্মারা জনশূন্য, অন্ধকার ও নোংরা পরিবেশে বিরাজ করে যেখানে সচরাচর এদের ভয় পাওয়া হয়। প্রচলিত মতে, মানুষকে এদের হাত থেকে নিজেকে রক্ষা করে চলতে হয় যদিও এদের বাস্তব অস্তিত্ব প্রশ্নস্বাপেক্ষ।
ইসলাম পূর্ব আরব উপকথা গুলোতে জ্বীন সদৃশ সত্ত্বার উল্লেখ আছে। প্রাচীন সেমাইট জাতির জনগণ জ্বীন নামক সত্ত্বায় বিশ্বাস করতো। তাদের মতানুসারে নানাপ্রকারের জ্বীন পরিলক্ষিত হয়। যেমন, গুল (দুষ্ট প্রকৃতির জ্বীন যারা মূলত কবরস্থানের সাথে সম্পর্কিত এবং এরা যেকোন আকৃতি ধারণ করতে পারে), সিলা (যারা আকৃতি পরিবর্তন করতে পারতো) এবং ইফরিত (এরা খারাপ আত্মা)। এছাড়া মারিদ নামক এক প্রকার জ্বীন আছে যারা জ্বীনদের মধ্যে সবচেয়ে শক্তিশালী। প্রাচীন আরবদের মতে জ্বীনরা আগুনের তৈরি।
ইসলামে জ্বীন সংক্রান্ত বিশ্বাস
“আমাদের মাঝে আছে মুসলমান এবং আছে কঠর আত্মার কাফির।
ইসলামী বিশ্বাস অনুসারে, মুহাম্মদ জ্বীন ও মানব উভয়জাতির নবী হিসেবে প্রেরিত হয়েছেন। সুলায়মান আঃ এর সেনাদলে জ্বীনদের অংশগ্রহণ ছিল বলে কুরআনে উল্লেখ আছে। আরো বলা হয় "ইবলিশ" তথা শয়তান প্রকৃতপক্ষে জ্বীন জাতির একজন ছিল।
কুরআন অনুযায়ী জ্বীন
কুরআনে জ্বীন সংক্রান্ত একটি পূর্ণাঙ্গ সূরা নাযিল করা হয়েছে। এছাড়া বিভিন্ন সূরাহতে অনেক আয়াত রয়েছে। যেমনঃ
গঠন
কুরআন এবং হাদীস অনুসারে জ্বীনদের তৈরি করা হয়েছে ধোঁয়াবিহীন আগুন (আরবি শব্দ- 'নার') হতে। কুরআনে বলা হয়েছে,
আরেকটি আয়াতে বলা হয়েছে,
জ্বীনের গঠন সম্পর্কে হাদীসেও বলা হয়েছে। যেমনঃ
আয়েশা(রাঃ) থেকে বর্ণিত, রাসূল(সঃ) বলেছেন-
বাসস্থান
মানুষের বসবাসের স্থানে সাধারণত জ্বীন থাকে না। তারা মানুষের পরিত্যক্ত স্থানে থাকতে পছন্দ করে। তাদের অধিকাংশই মানুষের কাছ থেকে দুরে নির্জন এলাকায় বসবাস করে। তবে কিছু প্রজাতির জ্বীন মানুষের সাথে লোকালয়ে থাকে, যেমনঃ ক্বারীন জ্বীন। এক হাদিস থেকে জানা যায়, জ্বীনেরা নোংরা ও গন্ধময় জায়গায় থাকতে পছন্দ করে, যেখানে মানুষরা ময়লা এবং খাবারের উচ্ছিষ্ট অংশ ফেলে রাখে। পায়খানা এবং প্রস্রাব করার জায়গাগুলোতে জ্বীনদের অবাধ বিচরণ। জায়েদ বিন আরকাম বর্ণিত হাদীস থেকে জানা যায়, রাসুল(সঃ)  বলেছেন-
খাদ্য
জ্বীনের খাবার সম্পর্কে বলা হয়েছে, তারা মানুষের ফেলে দেওয়া খাবার খায়। এছাড়া হাড়, গোবর ইত্যাদি খায়। হাদীসে বলা হয়েছে, আবু হুরায়রা থেকে বর্ণিত আছে, রাসুল(সঃ) বলেছেন-
আব্দুল্লাহ ইবনে মাসউদ থেকে বর্ণিত আছে, রাসুল(সঃ) বলেছেন-
ধর্ম
জ্বীনরা মানুষের মত মুসলিম ও অমুসলিম জাতিতে বিভক্ত।
জ্বীন ও অন্যান্য প্রাণীর মধ্যে সম্পর্ক
মানুষ ছাড়াও অন্যান্য কিছু প্রাণী জ্বীনের উপস্থিতি সম্পর্কে জানতে পারে। হাদীসে বলা হয়েছে, আবু হুরায়রা থেকে বর্ণিত আছে, রাসুল(সঃ)  বলেছেন-
জ্বীনদের চলাচলের সময়
জাবির ইবনে আব্দুল্লাহ থেকে বর্ণিত আছে, রাসুল(সঃ) বলেছেন-
প্রাণীর আকার বা রূপধারণ
ইসলাম ধর্মীয় বিশ্বাস অনুযায়ী জ্বীনেরা মানুষের আকার ধারণ করতে পারে এবং মানুষের মত কথা বলতে পারে। মানুষ ছাড়াও অন্যান্য প্রাণীর আকারও ধারণ করতে পারে বলে হাদীসে বলা হয়েছে।
আবু হুরায়রা থেকে বর্ণিত দীর্ঘ একটি হাদীসে এক দুষ্ট লোকের কথা উল্লেখ করা হয়েছে যে প্রতি রাতে যাকাতের মাল চুরি করতে আসতো। আবু হুরায়রা  প্রতি রাতেই তাকে ধরে ফেলতেন। কিন্তু লোকটি বিভিন্ন অনুরোধ করে মাফ নিয়ে চলে যেত এবং পরের রাতে আবার চুরি করতে আসতো। পরপর তিন রাতে সেই মানুষটিকে ধরার পরে রাসুল(সঃ) কে ঘটনা অবহিত করলে তিনি আবু হুরায়রা  কে জিজ্ঞেস করেন, “ওহে আবু হুরায়রা, তুমি কি জানো তুমি এই তিন রাতে কার সাথে কথা বলেছ? ওটা শয়তান ছিল।” (বুখারী, ৩২৭৫)
বদরের যুদ্ধের সময় ইবলিশ শয়তান মক্কার কুরাইশদের কাছে বনু কিনানাহর সর্দার সূরাক্বা ইবনে যুশাম এর আকার ধরে গিয়ে তাদেরকে রাসুল(সঃ) এর বিরুদ্ধে যুদ্ধ করার প্ররোচনা দিয়েছিল। (ইবনে কাসীর, আল বিদায়া ওয়াল নিহায়া, ৫/৬২)
আবু সাইদ খুদরী থেকে বর্ণিত, রাসুল(সঃ)  বলেছেন-
সাহর
মানুষের ওপর জ্বীন ভর করাকে সাহর বলা হয়। এটি এমন একটি অবস্থা যখন মানুষের নিজের ওপর কোন নিয়ন্ত্রণ থাকে না। মানসিক ভারসাম্য নষ্ট হয়ে যায় এবং সাময়িক স্মৃতি বিভ্রম ঘটে। একে আসর করাও বলে। কুরআনে বলা হয়েছে,
হাদীসে উল্লেখ করা হয়েছে- রাসুল(সঃ) বলেছেন,
অন্য হাদিসে উল্লেখ করা হয়েছে, রাসুল(সঃ) একবার একটি অসুস্থ বালকের সাক্ষাত পেয়েছিলেন যার ওপর জ্বীনের ভর ছিল। রাসুল ছেলেটির দিকে ফিরে জোরে বলেন- “ও আল্লাহর শত্রু, বের হয়ে আসো। ও আল্লাহর শত্রু, বের হয়ে আসো। ছেলেটি দ্রুত সুস্থ হয়ে ওঠে।” (ইবনে মাজাহ, ৩৫৪৮। আহমদ ৪/১৭১, ১৭২)।
খ্রিস্ট ধর্ম
পুরাতন নিয়ম এ যে হিব্রু শব্দকে ইংরেজিতে সাধারণত “ফ্যামিলিয়ার স্পিরিট” ( Strong's Concordance|স্ট্রং]] #0178) বলা তা ভ্যান ডিকের আরবি অনুবাদে সমষ্টিবাচক বহুবচন হিসেবে কয়েক জায়গায় (الجان আল-জান) হিসেবে ব্যবহৃত হয়েছে।
১৪০১
১৪০১ গ্রেগরীয় বর্ষপঞ্জির একটি সাধারণ বছর।
নাহুয়াটল উইকিপিডিয়া
নাহুয়াটল উইকিপিডিয়া হচ্ছে অনলাইন বিশ্বকোষ উইকিপিডিয়ার নাহুয়াটল ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। নাহুয়াটল উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
কমলেশ ধান্ডা
কমলেশ ধান্ডা একজন ভারতীয় রাজনীতিবিদ। তিনি ২০১৯ সালের হরিয়ানা বিধানসভা নির্বাচনে কালায়াত আসন থেকে ভারতীয় জনতা পার্টির হয়ে হরিয়ানা বিধানসভায় নির্বাচিত হয়েছিলেন।
টাইম ডিভিশন মাল্টিপল অ্যাক্সেস
টাইম ডিভিশন মাল্টিপল অ্যাক্সেস বা টিডিএমএ (Time division multiple access বা TDMA) একটি তারবিহীন যোগাযোগের ব্যবস্থা। বর্তমানে মোবাইল ফোনে এ প্রযুক্তি ব্যবহৃত হচ্ছে।
সোনপুর রাজ্য
ইতিহাস
সোনপুর রাজ্যটি ১৬৩৫ খ্রিস্টাব্দে (মতান্তরে ১৫৫৬ খ্রিস্টাব্দে) প্রতিষ্ঠিত হয়৷ এটি ১৮২৬ খ্রিস্টাব্দের ১৩ ডিসেম্বর তারিখে ব্রিটিশদের করদ রাজ্যে পরিণত হয়৷ রাজ্যটির শাসকগণ বংশ পরম্পরায় রাজা বাহাদুর উপাধিতে ভূষিত হতেন৷ মূলত সম্বলপুরের উন্নয়নে ব্রিটিশদের সহায়তার কারণে প্রাপ্তিস্বরূপ তাদের এই সম্মান৷ এই স্বাধীন দেশীয় রাজ্যটির শেষ শাসক ১৯৪৮ খ্রিস্টাব্দের ১লা জানুয়ারি ভারতীয় অধিরাজ্যে যুক্ত হওয়ায় সম্মতি জানান৷
শাসকবর্গ
সোনপুর রাজ্যের আদিশাসকদের উপাধি ছিলো "রাজা", তবে অন্তিম দুজন রাজা "মহারাজা" সম্মানলাভ করছিলেন৷
শহীদ খন্দকার
শহীদ খন্দকার বাংলাদেশের ঢাকা জেলার রাজনীতিবিদ ও ঢাকা-১ (দোহার-নবাবগঞ্জ) আসনের সাবেক সংসদ সদস্য।
জন্ম
শহীদ খন্দকার ঢাকা জেলায় জন্মগ্রহণ করেছেন।
পুঁজ
পুঁজ হল, যেসব স্থানে ব্যাকটেরিয়া বা ছত্রাক সংক্রমণের কারণে প্রদাহ সৃষ্টি হয়, সেসব স্থান থেকে হলুদাভ-সাদা, হলুদ বা পিঙ্গল-সাদা বর্ণের ক্ষরিত বস্তু (Exudate)। কোন আবদ্ধ স্থানে পুঁজ জমা হলে তাকে বলা হয় ফোড়া, আর এপিডার্মিসের ভেতর বা নিচে দৃশ্যমান পুঁজের সংগ্রহ পাস্টিউল, ফুস্কুড়ি বা ব্রণ হিসেবে পরিচিত।
যদিও পুঁজের রঙ সচরাচর হলুদাভ-সাদা হয়, কিছু কিছু ক্ষেত্রে এর রঙ ভিন্ন ধরনের হতে পারে। মায়েলোপারক্সিডেজ (Myeloperoxidase), কয়েক প্রকার শ্বেত রক্তকণিকা দ্বারা উৎপাদিত একটি তীব্র ব্যাকটেরিয়ারোধী (Antibacterial) প্রোটিন, যার উপস্থিতিতে পুঁজের রঙ সবুজ হতে পারে। সিউডোমোনাস এরুজিনোসা (Pseudomonas aeruginosa)-র কিছু কিছু সংক্রমণের ফলে সবুজ রঙের দুর্গন্ধযুক্ত পুঁজ তৈরি হতে পারে। ব্যাকটেরিয়া দ্বারা উৎপন্ন "পায়োসায়ানিন" (Pyocyanin) নামক একপ্রকার রঞ্জকের কারণে এই সবুজাভ রঙ সৃষ্টি হয়। অ্যামিবার কারণে সৃষ্ট যকৃতের অ্যাবসেসের (Abscesses of the liver) ফলে বাদামি রঙের পুঁজ তৈরি হয়, যা " অ্যানচভি পেস্ট" (Anchovy paste)-এর মত দেখতে বলে অভিহিত হয়। অবাত শ্বসনকারী ব্যাকটেরিয়ার কারণে বেশিরভাগসময় দুর্গন্ধযুক্ত পুঁজ তৈরি হয়।
হিল্টন কার্টরাইট
হিল্টন উইলিয়াম রেমন্ড কার্টরাইট (Hilton Cartwright; জন্ম: ১৪ ফেব্রুয়ারি, ১৯৯২) হারারে এলাকায় জন্মগ্রহণকারী জিম্বাবুয়ীয় বংশোদ্ভূত অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল থেকে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর অস্ট্রেলীয় ক্রিকেটে মেলবোর্ন স্টার্স, পার্থ স্কর্চার্স ও ওয়েস্টার্ন অস্ট্রেলিয়া দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলে থাকেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী হিল্টন কার্টরাইট।
জানুয়ারি, ২০১৭ সালে অস্ট্রেলিয়ার জাতীয় দলের পক্ষে টেস্ট ক্রিকেটে অভিষেক ঘটে তার। এরপূর্বে অস্ট্রেলিয়া এ-দল ও ন্যাশনাল পারফরম্যান্স স্কোয়াডের পক্ষে খেলেছেন তিনি। জানুয়ারি, ২০১৭ সালে ক্রিকেট অস্ট্রেলিয়া কর্তৃক ব্র্যাডম্যান বর্ষসেরা তরুণ ক্রিকেটারের পুরস্কার লাভ করেন তিনি।
শৈশবকাল
জিম্বাবুয়ের হারারে এলাকায় হিল্টন কার্টরাইটের জন্ম। ম্যারোন্দেরায় তিনি তার শৈশবকাল অতিবাহিত করেন। তবে, তাদের তামাকের খামার বাজেয়াপ্ত করা হলে ১১ বছর বয়সে অস্ট্রেলিয়ায় অভিবাসিত হন। পশ্চিম অস্ট্রেলিয়ার পার্থে তার পরিবার বসবাস করতে থাকেন। সেখানে পার্থের ওয়েসলি কলেজে ভর্তি হন তিনি।
২০০৮-০৯ মৌসুমে অস্ট্রেলিয়ার অনূর্ধ্ব-১৭ চ্যাম্পিয়নশীপ প্রতিযোগিতায় ওয়েস্টার্ন অস্ট্রেলিয়ার প্রতিনিধিত্ব করেন। ফেব্রুয়ারি, ২০১২ সালে ফিউচার্স লীগ প্রতিযোগিতায় রাজ্যের অনূর্ধ্ব-২৩ দলের খেলার সুযোগ পান। এ প্রসঙ্গে কার্টরাইট মন্তব্য করেন যে, ‘যখন আমি তরুণ ছিলাম, তখন নিজেকে ব্যাটিং অল-রাউন্ডার হিসেবে দেখতাম ও যখন কিছু উইকেট পেতে শুরু করলাম, তখন দর্শকেরা আমাকে বোলিং অল-রাউন্ডার হিসেবে বলতে শুরু করল। কেননা, ঐ সময় আমার ব্যাটিংয়ের মান দূর্বলতর হতে থাকে। ফলে, এটি কিছুটা কঠিন ছিল যে, আমি ব্যাটিং অল-রাউন্ডার ছিলাম।’
গ্রেড ক্রিকেটে সাউথ পার্থ ক্রিকেট ক্লাবে খেলেন। এছাড়াও, হিল্টন কার্টরাইট ব্রিটিশ নাগরিকত্বের অধিকারী। ২০১০ সালে ডেভন ক্রিকেট লীগে সিডমাউথের পক্ষে খেলেছেন। কার্টরাইট মন্তব্য করেন যে, ‘আমি মনে করি যে সর্বদাই জিম্বাবুয়ের পক্ষে খেলতে চলেছি। কিন্তু, অস্ট্রেলিয়ায় চলে আসার পর আমি যে কখনো ইংল্যান্ডের পক্ষে খেলবো তা চিন্তা করতে পারিনি।’
প্রথম-শ্রেণীর ক্রিকেট
২০১৩ সাল থেকে হিল্টন কার্টরাইটের প্রথম-শ্রেণীর খেলোয়াড়ী জীবন চলমান রয়েছে। জিম্বাবুয়েতে জন্মগ্রহণকারী কার্টরাইট কিশোর বয়সে পরিবারের সাথে অস্ট্রেলিয়ায় অভিবাসিত হন। ২০১২-১৩ মৌসুমে ওয়েস্টার্ন অস্ট্রেলিয়ার পক্ষে প্রথম অংশগ্রহণ করেন। ২০১৫-১৬ মৌসুমে ক্রিকেট অস্ট্রেলিয়া একাদশের সদস্যরূপে ম্যাটাডোর কাপে ৪৫ গড়ে ১৮০ রান তুলেন। এরপর, শেফিল্ড শিল্ডে ৬৮.১৬ গড়ে ৪০৯ রান তুলেন।
ডিসেম্বর, ২০১২ সালে পার্থ স্কর্চার্সের সদস্যরূপে ২০১২-১৩ মৌসুমের বিগ ব্যাশ লীগে তাকে অন্তর্ভুক্ত করা হয়। তিনি আঘাতগ্রস্ত প্যাট কামিন্সের স্থলাভিষিক্ত হন। ঐ প্রতিযোগিতার দ্বিতীয় খেলায় মেলবোর্ন স্টার্সের বিপক্ষে অভিষেক হয় তার। পার্থের সংগৃহীত ৬৯ রানের ইনিংসে ১৭ রানের সর্বোচ্চ সংগ্রহ তারই ছিল। ঐ প্রতিযোগিতায় দলীয় এ সংগ্রহটি পরবর্তীতে সর্বনিম্ন সংগ্রহ ছিল। জানুয়ারি, ২০১৩ সালে ওয়েস্টার্ন অস্ট্রেলিয়ার পক্ষে প্রথম-শ্রেণীর ক্রিকেটে প্রথমবারের মতো অংশ নেন। শেফিল্ড শিল্ডের ঐ খেলায় দলের প্রতিপক্ষ ছিল নিউ সাউথ ওয়েলস দল। খেলায় তিনি ০ ও ২৯ এবং বল হাতে নিয়ে দুই ওভার ০/১৯ লাভ করেন।
প্রথম-শ্রেণীর ক্রিকেটে তার দ্বিতীয় খেলাটি অপ্রত্যাশিত ছিল। খেলার চতুর্থ দিনে তিনি অ্যাডাম ভোজেসের পরিবর্তে খেলেন। এ পর্যায়ে ভোজেসকে আন্তর্জাতিক খেলায় অংশগ্রহণের জন্যে মনোনীত করা হয়। কার্টরাইট ০/২২ পান। ২০১৩-১৪ মৌসুমে প্রথম-শ্রেণীর পরবর্তী খেলায় অংশ নেন। ভিক্টোরিয়ার বিপক্ষে তিনি ২/১৪ ও ০/১৯ এবং ৫ ও ০ রান তুলেন।
স্বর্ণালী সময়
অক্টোবর, ২০১৫ সালে ক্রিকেট অস্ট্রেলিয়া একাদশের সদস্যরূপে নিউজিল্যান্ডে খেলার জন্যে মনোনীত হন। ম্যাটাডোর কাপে কুইন্সল্যান্ডের বিপক্ষে ক্রিকেট অস্ট্রেলিয়া একাদশের সদস্যরূপে খেলে ৯৯ রান সংগ্রহ করেন ও ম্যান অব দ্য ম্যাচের পুরস্কার লাভ করেন। এছাড়াও, সাউথ অস্ট্রেলিয়ার বিপক্ষে ৬৬ রানের ইনিংস খেলেছিলেন তিনি।
অস্ট্রেলিয়ান ন্যাশনাল পারফরম্যান্স স্কোয়াডের পক্ষে খেলার জন্যে মনোনীত হন। অস্ট্রেলিয়া এ-দলের বিপক্ষে ৮১ ও ভারত এ-দলের বিপক্ষে ৬৫ রানের ইনিংস খেলেন তিনি। ঐ গ্রীষ্মে শেফিল্ড শিল্ডের খেলায় এনএসডব্লিউ’র বিপক্ষে ৫৯ রান করেন। কুইন্সল্যান্ডের বিপক্ষে ৪৪ রানসহ ৪ উইকেট পান। সাউথ অস্ট্রেলিয়ার বিপক্ষে ১৩৯ রানের ইনিংসসহ ২ উইকেট দখল করেন।  এছাড়াও, কুইন্সল্যান্ডের বিপক্ষে ৯২ রান করেছিলেন তিনি।
২০১৬ সালে সফররত ভারত এ-দলের বিপক্ষে খেলার জন্যে হিল্টন কার্টরাইটকে অস্ট্রেলিয়া এ-দলের সদস্য হিসেবে রাখা হয়। ১১৭ রান ও এক উইকেট লাভ করে ম্যান অব দ্য ম্যাচের পুরস্কার পান।
২০১৬-১৭ মৌসুমের শেফিল্ড শিল্ড প্রতিযোগিতা বেশ জোড়ালোভাবে শুরু করেন। সাউথ অস্ট্রেলিয়ার বিপক্ষে ৮০, এনএসডব্লিউ’র বিপক্ষে ৫৯ এবং কুইন্সল্যান্ডের বিপক্ষে ৮৪ ও ৪১ রানসহ এক উইকেট পান।
আন্তর্জাতিক ক্রিকেট
ব্যাটিং অল-রাউন্ডার হিসেবে ২০১৫-১৬ মৌসুমের গ্রীষ্মকালে হিল্টন কার্টরাইটের আবির্ভাব ঘটে। পরবর্তী গ্রীষ্মে তাকে অস্ট্রেলিয়ার ওডিআই ও টেস্ট দলে তাকে খেলার জন্যে আমন্ত্রণ জানানো হয়। নভেম্বর, ২০১৬ সালে প্রথমবারের মতো ওডিআই সিরিজ খেলার উদ্দেশ্যে নিউজিল্যান্ডের বিপক্ষে দলে অন্তর্ভুক্ত করা হয়। তবে, তাকে খেলানো হয়নি। পরবর্তী মৌসুমে সিডনিতে পাকিস্তানের বিপক্ষে টেস্ট ক্রিকেটে অভিষেক ঘটে তার।
ওয়েস্টার্ন অস্ট্রেলিয়ার পক্ষে ঘরোয়া একদিনের ক্রিকেটে কিছুটা দূর্বলমানের ক্রীড়াশৈলী প্রদর্শন করলেও ২০১৬-১৭ মৌসুমে সফরকারী নিউজিল্যান্ড দলের বিপক্ষে তিনটি ওডিআই নিয়ে গড়া সিরিজে খেলার সুযোগ দেয়া হয়। এ প্রসঙ্গে ট্রেভর হোন্স মন্তব্য করেন যে, হিল্টন কার্যকর আক্রমণাত্মক মিডিয়াম পেস বোলিং করে থাকেন ও বলকে যথেষ্ট স্ট্রাইক মারতে পারেন। তিনি অস্ট্রেলীয় ক্রিকেটে তরুণদের আদর্শ সম্ভাবনাময় খেলোয়াড় ও আমরা তাকে কিছু সময় এ স্তরের ক্রিকেটে নজরে রাখবো।
টেস্ট অভিষেক
ডিসেম্বর, ২০১৬ সালে বক্সিং ডে টেস্টে পাকিস্তানের বিপক্ষে খেলার জন্যে অস্ট্রেলিয়া দলে অন্তর্ভুক্ত করা হয়।
দল নির্বাচকমণ্ডলীর সভাপতি ট্রেভর হোন্স বলেন, ‘আমরা ব্যাটিং অল-রাউন্ডারের সন্ধান করছি। বলে সিম আনয়ণে সক্ষম ও শীর্ষ ছয়ে ব্যাটিংকারীর জন্যে কয়েকজনকে বিবেচনায় আনা হলেও হিল্টন এ অবস্থানের জন্যে উপযুক্ত। আমরা তাকে পর্যবেক্ষণে রেখেছি। তিনি এ মৌসুমে বেশ ভালো করেছেন ও তিনি এ দায়িত্ব পালনে সক্ষম হবেন বলে বিশ্বাস করি।’
৩ জানুয়ারি, ২০১৭ তারিখে পাকিস্তানের বিপক্ষে অনুষ্ঠিত সিরিজের তৃতীয় টেস্টে তার অভিষেক পর্ব সম্পন্ন হয়। সাবেক অস্ট্রেলীয় ক্রিকেটার টম মুডি তাকে ব্যাগি গ্রীন ক্যাপ প্রদান করেন। ঐ টেস্টে নিক ম্যাডিনসনের স্থলাভিষিক্ত হয়েছিলেন তিনি। এ পর্যায়ে তিনি ১৬ খেলায় অংশ নিয়ে ব্যাট হাতে ৪৪.৫০-এর অধিক গড়ে রান সংগ্রহ ও ৪৪ গড়ে ১৫ উইকেট লাভ করেছিলেন। অধিনায়ক স্টিভ স্মিথ মন্তব্য করেন যে, ‘কার্টরাইটের বোলিং গত বছর থেকে উন্নতি ঘটছে। অল্প কিছুদিন পূর্বে আমি তার বোলিংয়ের মুখোমুখি হয়েছি ও আমি মনে করে তার ওজন ১০ কিলোগ্রাম বেড়েছে। কীভাবে তাকে ব্যবহার করবো তা নির্ভর করবে খেলাটি কোনদিকে গড়াচ্ছে। তবে, এটি নিশ্চিত যে, তিনি গত বছর থেকে বেশ ভালো করছেন।’
ঐ টেস্টে প্রথম বলেই তিনি চার রান সংগ্রহ করেন। ৯৭ বলে ৩৭ রানের ইনিংসের পাশাপাশি চার ওভার বোলিং করে ০/১৫ লাভ করেন। খেলায় তার দল জয়লাভ করেছিল। একটি প্রতিবেদনে উল্লেখ করা হয় যে, কার্টরাইটের বোলিং জড়তায় পরিপূর্ণ ছিল। শর্ট লেগ অঞ্চলে তার নিচুমানের বল চলে যায়। ঐ টেস্টে তিনি মাত্র চার ওভার বোলিং করার সুযোগ পেয়েছিলেন ও ঘণ্টায় ১২৫ কিলোমিটারের বেশি গতিবেগে বোলিং করতে পারেননি। এ ধরনের পেস বোলিংয়ে তিনি খুব কমই ব্যাটসম্যানদের দুঃশ্চিন্তার কারণ হয়ে দাঁড়িয়েছিলেন। শন মার্শ ও শেন ওয়াটসন তাদের উভয়ের বোলিং গতিবেগ ১৪০ কিলোমিটারের অধিক ছিল।
ভারত গমনার্থে শন মার্শ ও মিচেল মার্শ গমনের সুযোগ পেলেও তিনি উপেক্ষিত হন। তাসত্ত্বেও জানুয়ারি, ২০১৭ সালে তিনি ব্র্যাডম্যান বর্ষসেরা তরুণ ক্রিকেটারের সম্মাননা লাভ করেন। ঐ মৌসুমের বাদ-বাকী সময় ঘরোয়া ক্রিকেটে বেশ ভালোভাবে খেলেন। তাসমানিয়ার বিপক্ষে ৯৪ ও ২৭ রানের ইনিংস খেলে ম্যান অব দ্য ম্যাচের পুরস্কার লাভ করেন। ভিক্টোরিয়ার বিপক্ষে ১০১ রান তোলার পর  নিউ সাউথ ওয়েলসের বিপক্ষে ৭০ ও অপরাজিত ১৭০ রান করেন। খেলায় তিনি ম্যান অব দ্য ম্যাচের পুরস্কার লাভ করেন।
২০১৭-১৮ মৌসুমে ক্রিকেট অস্ট্রেলিয়া কর্তৃক কেন্দ্রীয় পর্যায়ে চুক্তির আওতায় আসেন।
বাংলাদেশ গমন
২০১৭ সালে বাংলাদেশ গমনার্থে তাকে দলে রাখা হয়। তিনি শন মার্শের স্থলাভিষিক্ত হন। প্রধান দল নির্বাচক ট্রেভর হোন্স মন্তব্য করেন যে, ‘প্রথম-শ্রেণীর ক্রিকেটে তার গড় প্রায় ৬০-এর কাছাকাছি। গত মৌসুমের শেফিল্ড শিল্ড প্রতিযোগিতায় ৮৬১ রান তুলে তিনি দ্বিতীয় সর্বোচ্চ রান সংগ্রাহক ছিলেন। তিনি বেশ মানসম্পন্ন খেলোয়াড়। আমরা বিশ্বাস করি যে, তিনি অস্ট্রেলিয়া দলকে ভবিষ্যতে বেশ এগিয়ে নিয়ে যেতে পারবেন ও উপমহাদেশে তার সেরা খেলার প্রত্যাশায় রয়েছিল।’
২০১৭ সালে ভারত গমনে অস্ট্রেলিয়ার একদিনের আন্তর্জাতিক দলে তাকে রাখা হয়। এ সফরের প্রথম খেলায় ভারতীয় বোর্ড একাদশের বিপক্ষে উদ্বোধনী ব্যাটসম্যান হিসেবে খেলতে নেমে শূন্য রানে বিদেয় নেন।
১৭ সেপ্টেম্বর, ২০১৭ তারিখে চেন্নাইয়ে অনুষ্ঠিত সিরিজের প্রথম দিবা-রাত্রির ওডিআইয়ে অভিষেক পর্ব সম্পন্ন হয় তার। ডেভিড ওয়ার্নারের সাথে ব্যাটিং উদ্বোধনে নেমে রানে বিদেয় নেন। দ্বিতীয় ওডিআইয়েও একইসংখ্যক রান সংগ্রহ করতে সক্ষম হন। ফলশ্রুতিতে, সিরিজের বাদ-বাকী খেলাগুলোয় অংশগ্রহণ করা থেকে তাকে বিরত রাখা হয়।
কাউন্টি ক্রিকেটে অংশগ্রহণ
২০১৭ সালের জেএলটি ওয়ান-ডে প্রতিযোগিতার শিরোপা বিজয়ী ওয়েস্টার্ন অস্ট্রেলিয়ার অন্যতম সদস্য ছিলেন। তাসমানিয়ার বিপক্ষে ১/১৩, কুইন্সল্যান্ডের বিপক্ষে ০/২৯, সাউথ অস্ট্রেলিয়ার বিপক্ষে ০/২৬ ও ৫, ক্রিকেট অস্ট্রেলিয়া একাদশের বিপক্ষে ৩৪ ও চূড়ান্ত খেলায় অপরাজিত ১৫ রানের ইনিংস খেলেন তিনি।
২০১৭-১৮ মৌসুমের শেফিল্ড শিল্ড প্রতিযোগিতায় তেমন সুবিধে করতে পারেননি। তাসত্ত্বেও, মৌসুমের শেষদিকে বেশ ভালো খেলা উপহার দেন। সাউথ অস্ট্রেলিয়ার বিপক্ষে ৮৩ ও অপরাজিত ১১১ রানের ইনিংস খেলে ম্যান অব দ্য ম্যাচের পুরস্কার লাভ করেন। বিবিএলে উল্লেখযোগ্য দিক ছিল স্টার্সের বিপক্ষে ৫৩ বলে ৫৮ রান তুলে ম্যান অব দ্য ম্যাচের পুরস্কার লাভ করা।
২০১৮ সালের গ্রীষ্মকালে ইংরেজ কাউন্টি ক্রিকেটে মিডলসেক্সের পক্ষে খেলার জন্যে চুক্তিবদ্ধ হন। মিডলসেক্সের সাবেক খেলোয়াড় অ্যাডাম ভোজেস ও জাস্টিন ল্যাঙ্গারের সাথে আলোচনাক্রমে তাকে দলের সদস্য করা হয়। ঐ মৌসুমে গ্ল্যামারগনের বিপক্ষে ৪/৩৩ লাভ করা ছিল ঐ মৌসুমে হিল্টন কার্টরাইটের সেরা সাফল্য। এছাড়াও, প্রথম পাঁচটি প্রথম-শ্রেণীর খেলায় অংশ নিয়ে ৯.৭৫ গড়ে ৭৮ রান সংগ্রহ করেছিলেন।
তারা রানী শ্রীবাস্তব
তারা রানী শ্রীবাস্তব ছিলেন ভারতবর্ষের বিহারে জন্ম নেওয়া এক স্বাধীনতা সংগ্রামী যিনি মহাত্মা গান্ধীর ভারত ছাড় আন্দোলনে অংশ নেবার জন্য সুপরিচিত। তিনি এবং তার স্বামী ফুলেন্দু বাবু বিহার প্রদেশের সারন জেলায় বাস করতেন। ১৯৪২ সালে তিনি এবং তার স্বামী বিহারের সিওয়ানে স্থানীয় পুলিশ স্টেশনের দিকে এগিয়ে যাওয়া এক মিছিলের নেতৃত্ব দিচ্ছিলেন। ঐ মিছিলে পুলিশ গুলি চালালে তার স্বামী গুলিবিদ্ধ হন ও দেশের জন্য নিজের জীবন উৎসর্গ করেন। নিজের জীবনসঙ্গীর মৃত্যুর পরও থেমে থাকেন নি এই মহীয়সী নারী। ভারতের স্বাধীনতা লাভ করার পূর্বমুহূর্ত  পর্যন্ত লড়ে গিয়েছেন ঔপনিবেশিক শক্তির বিরুদ্ধে।
ব্যক্তিগত জীবন
তারা রানী শ্রীবাস্তব বিহার প্রদেশের রাজধানী পাটনার নিকটবর্তী সারন জেলায় জন্মগ্রহণ করেন। ফুলেন্দু বাবুর সাথে অল্পবয়সেই বিবাহ বন্ধনে আবদ্ধ হন তিনি।
স্বাধীনতা সংগ্রামে অংশগ্রহণ
নিজের এলাকার নারীদের স্বাধীনতা সংগ্রামে যুক্ত করতে তারা রানীর অবদান ছিল অনস্বীকার্য। তার প্রচেষ্টায়, তার এলাকার বহু নারী, ব্রিটিশবিরোধী আন্দোলনে অংশ নিয়েছিলেন। তিনি এমন সময়ে ভারতীয় নারীদের ব্রিটিশবিরোধী আন্দোলনে শামিল করেছিলেন, যখন ভারতীয় নারীদের ঘরের বাইরে পা ফেলাকে সমাজ বাঁকা চোখে দেখত। সামাজিক দৃষ্টিকে গ্রাহ্য না করে, দেশমাতৃকার টানে, তারা রানীর ডাকে, ঔপনিবেশিক শক্তির বিরুদ্ধে সংগ্রামে নেমেছিলেন বহু নারী।
১৯৪২ সালের আগস্ট মাসের ১২ তারিখে মহাত্মা গান্ধীর ডাকে তিনি এবং তার স্বামীর নেতৃত্বে বিহারের সিওয়ানে অবস্থিত একটি পুলিশ স্টেশনে ভারতের তেরঙ্গা পতাকা উত্তোলনের জন্য একটি মিছিল বের হয়, যা ছিল সাম্রাজ্যবাদী ব্রিটিশ শাসকগোষ্ঠীর 'চূড়ান্ত অবমাননা'। সাম্রাজ্যবাদী গোষ্ঠীর তাঁবেদার পুলিশ বাহিনী, মিছিলের জনতাকে নিবৃত্ত করতে মিছিলে অংশগ্রহণকারী জনতার ওপর লাঠিচার্জ শুরু করে। পরিস্থিতি নিয়ন্ত্রণের বাইরে চলে গেলে, পুলিশ জনতার ওপর গুলি চালায়। ফলে বহু স্বাধীনতা সংগ্রামী গুলিবিদ্ধ ও আহত হন, যাঁদের মধ্যে, তার স্বামী ফুলেন্দু বাবুও ছিলেন। স্বামী গুলিবিদ্ধ হবার পরও, তারা রানী তার শাড়ির পাড় দিয়ে ফুলেন্দু বাবুর ক্ষতস্থান বেঁধে দিয়ে, পুলিশ স্টেশন অভিমুখে যাওয়া জনতাকে সামনের দিকে এগিয়ে নিয়ে যান, যেখানে তিনি ভারতের পতাকা উত্তোলনের চেষ্টা করেছিলেন। ফিরে আসার পর, তিনি আবিষ্কার করেন যে, তার স্বামী পুলিশের গুলিতে শহিদ হয়েছেন। ১৯৪২ সালের আগস্ট মাসের ১৫ তারিখে তার স্বামী ফুলেন্দু বাবুর দেশের প্রতি আত্মত্যাগের স্মরণে সারন জেলার ছাপরায় এক প্রার্থনাসভা অনুষ্ঠিত হয়।
স্বামীকে হারানোর পর ভেঙে না পড়ে ভারতের স্বাধীনতা লাভের পূর্বপর্যন্ত ব্রিটিশদের বিরুদ্ধে লড়ে গিয়েছেন তিনি। ভারতের স্বাধীনতা সংগ্রামের ইতিহাসে তার নাম স্বর্ণাক্ষরে লেখা থাকবে।
জুনায়েদ খান
মোহাম্মদ জুনায়েদ খান, বিশ্বব্যাপী পরিচিত জুনায়েদ খান (জন্ম: ২৪ ডিসেম্বর, ১৯৮৯) হলেন একজন পাকিস্তানি আন্তর্জাতিক ক্রিকেটার। জুনায়েদ বা-হাতি ফাস্ট বোলার হিসেবে বোলিং এবং ডানহাতি লো অর্ডার ব্যাটসম্যান হিসেবেে জাতীয় দলে নিয়মিত একজন ক্রিকেটার হিসেবে ভূমিকা রাখছেন। তিনি পাকিস্তানের সোয়াবী থেকে পাকিস্তান জাতীয় ক্রিকেট দলের জন্য যোগ্যতা অর্জনকারী প্রথম খেলোয়াড় এবং তার চাচাত ভাই লেগ স্পিনার ইয়াসির শাহ পরবর্তীকালে একই পথ অনুসরণ করেন। ২০১১ সালের ক্রিকেট বিশ্বকাপের প্রাক্কালে সোহেল তানভীর আঘাতপ্রাপ্ত হলে তার জায়গায় জুনায়েদ আন্তর্জাতিক ক্রিকেটে কোন অভিজ্ঞতার ছাড়াই তার বদলি হিসেবে দলে ডান পান। কিন্তু তিনি উক্ত টুর্নামেন্ট খেলতে পারেননি এবং পরবর্তীতে ২০১১ সালের এপ্রিলে ওয়ানডে ক্রিকেটে আত্মপ্রকাশ করেন। একই বছরে জুন মাসে তিনি ইংরেজি ঘরোয়া ক্রিকেট দল "ল্যাঙ্কাশায়ার কাউন্টি ক্রিকেট ক্লাব" এর হয়ে প্রতিনিধিত্ব করেন।
প্রারম্ভিক ঘরোয়া খেলোয়াড়ী জীবন
খান ২০০৭ সালের ২৪ জানুয়ারি মাত্র ১৭ বছর বয়সে এবোটাবাদ দলের হয়ে মুলতানের বিরুদ্ধে প্রথম-শ্রেণীর ক্রিকেটে আত্মপ্রকাশ করেন। তার প্রথম উইকেট ছিল মাজিদ। উক্ত খেলাটি ড্র এর মাধ্যেমে শেষ হলেও জুনায়েদ ৫৭ রান খরচ করে চার উইকেট গ্রহণ করেন।
পাকিস্তান দলে নির্বাচন
সোহেল তানভীর এর হাঁটুর আঘাতজনিত কারণে জুনায়েদ ২০১১ সালের ক্রিকেট বিশ্বকাপের জন্য পাকিস্তানের স্কোয়াড তার নাম অন্তর্ভুক্ত করা হয়েছিল। তিনি টুর্নামেন্টের একটি ম্যাচও খেলতে পারেননি এবং তাকে ওয়ানডে ক্রিকেটে অভিষেকের জন্য অপেক্ষা করতে বাধ্য হয়েছিল। এপ্রিল ও মে মাসে পাকিস্তানের ওয়েস্ট ইন্ডিজ সফরের জন্য ২টি টেস্ট, ৫টি ওয়ানডে এবং ১টি টি২০ ম্যাচের জন্য পাকিস্তান স্কোয়াডে তার নাম অন্তর্ভুক্ত করা হয়। ২১ এপ্রিল তিনি টি২০ আত্মপ্রকাশ করেন এবং উক্ত ম্যাচে তিনি উইকেটশূন্য ছিলেন। দুই দিন পরে জুনায়েদ খান, মোহাম্মদ সালমান, এবং হাম্মাদ আজম ওয়েস্ট ইন্ডিজের বিপক্ষে একদিনের আন্তর্জাতিক ক্রিকেটে আত্মপ্রকাশ করেন। উদ্বোধনী বোলার হিসেবে ওয়াহাব রিয়াজ বল করলেও খান ১০ ওভারে ৪৯ রান খরচ করে ১টি উইকেট লাভ করেন।
বোলিং এর ধরন
খান তার সহযোগী বা-হাতি ফাস্ট বোলার ওয়াসিম আকরাম এর বোলিং এ্যাকশন মডেল হিসেবে নিয়েছিলেন। এছাড়াও তিনি ইমরান খান এর বোলিং দ্বারা প্রভাবিত ছিলেন। তার নিজের ভাষায, খান হলেন একজন "লাইন এবং লেন্থ বোলার" এবং তিনি বিশ্বাস করেন যে, "যদি তুমি সঠিক মাপে বল করতে পার এবং সংকুচিত লাইনে বল কর তবে উইকেট পাবে"। খান সাধারণত প্রায় গতিতে বল করে থাকেন। তিনি একজন ব্যাটসম্যানের ভিতরে এবং বাইরে উভয় থেকে বল সুইং করাতে পারেন।
কোচি বন্দর
কোচি বন্দর হল ভারতের প্রধান ১৩ টি বন্দর মধ্যে অন্যতম। এটি দক্ষিণ ভারত-এর কেরালা রাজ্যের প্রধান ও বৃহত্তম বন্দর। এই বন্দরটি ভারত সরকার-এর জাহাজ মন্ত্রকের অধীনস্থ। বন্দরটির কন্টেইনার টার্মিনালটি নির্মাণের সাহায্য করেছে দুবাই পোর্ট ওয়াল্ড।এই টার্মিনালটি পরিচালানাও দুবাই পোর্ট ওয়াল্ড করে। বন্দরটির কন্টেইনার পরিবহন ক্ষমতা ১ মিলিয়ন টন। বন্দরটি ২০১৪ থেকে ২০১৫ সালের মধ্যে ১৭.৪৩ মিলিয়ন টন পণ্য পরিবহন করেছে।
অবস্থান
বন্দরটি কোচি শহরের একটি দ্বীপে অভ্যান্তরিন হ্রদে অবস্থিত। এই বন্দরটি মূল ভূখন্ডের সঙ্গে ৪ কিলোমিটার দীর্ঘ সেতু দ্বারা যুক্ত। এই বন্দর ০৯.৩৫ ডিগ্রী উত্তর ও ৭৬.১৪ ডিগ্রী পূর্বে অবস্থিত। এটি সমুদ্র সমতল থেকে ০ থেকে ২ মিটার উঁচু।
পোতাশ্রয়
কোচি বন্দরটির পোতাশ্রয়টি স্বাভাবিক ও প্রাকৃতিক। এই বন্দরের পোতাশ্রয়টি খুবই গভীর।এর গভীরতা গড়ে । ফলে বন্দরের পোতাশ্রয়ে বড় সামুদ্রিক জাহাজ নোঙর করতে পারে। এছাড়া কন্টেইনার টার্মিনালটি ১৪.৫ মিটার এর বেশি গভীর।
পরিকাঠামো
এই বন্দরটি দুটি পৃথক ডক নিয়ে গঠিত। এছাড়া এখানে একটি কন্টেইনার টার্মিনাল রয়েছে। বন্দরটিতে মোট ১৪ টি জেটি রয়েছে। বন্দরটি থেকে পণ্য দেশের অভ্যন্তরে ও দেশের অভ্যন্তর থেকে পণ্য অন্য দেশে পরিবহনের জন্য বন্দরটি একটি সেতু দ্বারা মূল ভূখন্ডে যুক্ত। বন্দরের পণ্য মজুতের সুব্যবস্থা রয়েছে।
পশ্চাৎভূমি
কোচি বন্দরের পশ্চাৎ ভূমি দক্ষিণ ভারতের পশ্চিম অংশেই সীমাবদ্ধ। এর পশ্চাৎ ভূমি সমগ্র কেরালা রাজ্য ও তামিলনাড়ু রাজ্যের পশ্চিম এলাকার কিছু অংশে বিস্তৃত।
ইরাক–বাংলাদেশ সম্পর্ক
থাম্ব|এশিয়ার মানচিত্রে ইরাক ও বাংলাদেশ বাংলাদেশ-ইরাক সম্পর্ক বাংলাদেশ ও ইরাকের দ্বিপক্ষীয় সম্পর্ককে নির্দেশ করে।
ইতিহাস
১৯৭১ সালে বাংলাদেশের স্বাধীনতার পরে ইরাক ১৯৭২ সালের ৮ জুলাই বাংলাদেশকে একটি সার্বভৌম দেশ হিসাবে স্বীকৃতি দেয়, প্রথম আরব দেশ হিসাবে তারা এই স্বীকৃতি দেয়। বাংলাদেশ জাতিসংঘের ইরান-ইরাক সামরিক পর্যবেক্ষক গোষ্ঠীর অংশ হিসাবে ইরান-ইরাক যুদ্ধের পরে ইরান-ইরাক সীমান্তে টহল দেওয়ার জন্য সৈন্য সরবরাহ করেছিল। বাংলাদেশ সেনাবাহিনী অপারেশন মরুভূমির ঝড়ের জোটের অংশ ছিল, যা কুয়েতকে ইরাক থেকে মুক্তি দিয়েছিল এবং তখন থেকে বাংলাদেশ সামরিক কন্টিনজেন্ট কুয়েত হিসাবে কুয়েতে উপস্থিতি বজায় রেখেছে।
বাংলাদেশের প্রবাসী কল্যাণ ও বৈদেশিক কর্মসংস্থানমন্ত্রী খন্দকার মোশাররফ হোসেন এবং ইরাকের শ্রম ও সামাজিক বিষয়ক মন্ত্রী নাসার-আল-রুবাই ২০০৯ সালে বাংলাদেশ থেকে শ্রম আমদানি করার জন্য একটি সমঝোতা স্মারকে স্বাক্ষর করে। ইরাকে বাংলাদেশে একটি আবাসিক দূতাবাস রয়েছে। ২০০৮ সালে বাংলাদেশ ইরাকের আঞ্চলিক অখণ্ডতার পক্ষে সমর্থন জানিয়েছে।
অর্থনৈতিক সম্পর্ক
দ্বিতীয় উপসাগরীয় যুদ্ধের আগে ইরাকে প্রবাসী শ্রমিকদের পাঠিয়েছিল বাংলাদেশ কিন্তু যুদ্ধের পর তা বন্ধ হয়ে যায়। ২০০৯ সালে বাংলাদেশ আবার ইরাকে শ্রমিক প্রেরণ শুরু করে। ইরাকের বাংলাদেশী শ্রমিকরা নিরাপত্তা বাহিনী এবং বিদ্রোহী উভয়েরই হয়রানি ও সহিংসতার মুখোমুখি হয়েছেন। ২০১৬ সাল নাগাদ ইরাকে ৪৩ হাজার বাংলাদেশী নিযুক্ত আছেন।
স্যামুয়েল গোয়েট
স্যামুয়েল ইভেস ঔম গুয়েট (জন্ম ১৪ ডিসেম্বর ১৯৯৭) একজন ক্যামেরুনীয় পেশাদার ফুটবলার যিনি বেলজীয় ক্লাব মেখেলেনের হয়ে একজন মিডফিল্ডার হিসেবে খেলেন।
ক্লাব ক্যারিয়ার
২৩ জুন ২০২১-এ, গয়েট বেলজিয়ামে মেখেলেনের সাথে তিন বছরের চুক্তি স্বাক্ষর করেন।
আন্তর্জাতিক ক্যারিয়ার
৯ অক্টোবর ২০২০-এ, জাপানের বিপক্ষে একটি প্রীতি ম্যাচে ক্যামেরুনের হয়ে গোয়েটের আন্তর্জাতিক অভিষেক হয়।
তথ্যসূত্র
<references group="" responsive="1">
রসিকেন্দ্র নাথ নন্দী
রসিকেন্দ্র নাথ নন্দী (রসিকেন্দ্র নাথ নন্দী রসিকেন্দ্র নাথ) (রসিক নন্দী নামেও পরিচিত) একজন বৈষ্ণব পণ্ডিত, একজন সমাজ সংস্কারক এবং একজন জমিদার। ১৮৮২ সালে অবিভক্ত বাংলার (বর্তমানে বাংলাদেশের সিরাজগঞ্জ জেলায়) পাবনার ভাট-বেড়া গ্রামে জন্মগ্রহণ করেন। বৈষ্ণবধর্মের একজন গুরুতর পণ্ডিত হিসাবে, তিনি সহজ সংস্কৃতে বৈষ্ণবধর্ম ব্যাখ্যা করে বেশ কয়েকটি পাণ্ডুলিপি রচনা করেছিলেন। তাঁর পাণ্ডিত্যমূলক কর্মকাণ্ড ছাড়াও, তিনি পাবনা এবং আগরপাড়ায় (কলকাতার কাছে) আধুনিক শিক্ষার প্রসারের জন্য স্কুল প্রতিষ্ঠা করেন, যেখানে তিনি ১৯৬২ সালে মারা যান। রসিকেন্দ্র নাথ হলেন বাংলার সেই অমিমাংসিত নক্ষত্রদের মধ্যে একজন যিনি ভারতের স্বাধীনতার পরে বাংলার রাজনৈতিক ও অর্থনৈতিক অস্থিরতার মধ্যে ভুলে গিয়েছিলেন।
পরিবার
রসিকেন্দ্র নাথ নন্দী পাবনার বরেন্দ্র কায়স্থ পরিবারের সদস্য ছিলেন। তাঁর পিতা রাধাবিনোদ নন্দী,গৌড়ীয় বৈষ্ণবধর্মের অনুসারী ছিলেন পাবনা জেলার একজন ক্ষুদ্র জমিদার । রাধাবিনোদের পরিবার, মূলত বাঘুটিয়ার নন্দী পরিবারের অন্তর্গত, গৌড়ীয় বৈষ্ণবধর্মের একজন কট্টর অনুসারী ছিলেন। তারা রাধা-বিনোদ (শ্রী রাধা ও ভগবান কৃষ্ণের দেবতাদের) পূজা করত। ১৮৪০ থেকে ১৮৫০ সালের মধ্যে জয়পুরে রাধা-বিনোদের পারিবারিক বিগ্রহ (মূর্তি) তৈরি করা হয়েছিল। এটি বর্তমানে রাজস্থানের জয়পুরে রাখা রাধা-বিনোদের মূল বিগ্রহের প্রতিরূপ। পাবনার জমিদারির একটি অংশ রাধা-বিনোদের সেবার জন্য উৎসর্গ করা হয়েছিল। রসিকেন্দ্র নাথের পরিবারের বর্তমান সদস্যরা এখনও রাধা-বিনোদকে অত্যন্ত শ্রদ্ধা ও ভক্তি সহকারে পূজা করেন।
শিক্ষা
পারিবারিক ঐতিহ্য অনুসারে, রসিকেন্দ্র নবদ্বীপে (বর্তমানে নদীয়া জেলা, পশ্চিমবঙ্গে ) সংস্কৃত ও বৈষ্ণব সাহিত্যে শিক্ষিত হন। তিনি কাব্য ব্যাকরণ তীর্থ, সংস্কৃত ব্যাকরণ এবং কাব্যবিদ্যায় একটি ঐতিহ্যগত ডিপ্লোমা অর্জন করেন। পরে তিনি কলকাতা বিশ্ববিদ্যালয়ের বঙ্গবাসী কলেজ থেকে স্নাতক হন।
জীবন
বৈষ্ণবধর্মের পণ্ডিত হিসাবে, রসিকেন্দ্র নাথ বৈষ্ণব দর্শনের ব্যাখ্যা করে সংস্কৃতে বেশ কয়েকটি পাণ্ডুলিপি লিখেছেন। দুর্ভাগ্যবশত, সেই পাণ্ডুলিপিগুলির বেশিরভাগই আজ হারিয়ে গেছে। রসিকেন্দ্র নাথ শ্রী রূপ গোস্বামীর বিখ্যাত রচনা উজ্জ্বল নীলমণি সহজ বাংলায় অনুবাদ করেন।
রসিকেন্দ্র নাথ নন্দী গ্রামীণ পাবনায় শিক্ষা বিস্তারে সক্রিয়ভাবে জড়িত ছিলেন। তিনি কেএম ইনস্টিটিউশন (পাবনা অঞ্চলের প্রাথমিক বিদ্যালয়গুলির মধ্যে একটি) ১৯১৫ সালে লাহিড়ী মোহনপুরে (বর্তমানে উল্লাহপাড়া উপজেলা, বাংলাদেশের) স্থাপন করেছিলেন। লাহিড়ী মোহনপুরের ক্ষিতীশ মোহন লাহিড়ীর সহায়তায় এই বিদ্যালয়টি প্রতিষ্ঠিত হয়। রসিকেন্দ্র নাথ প্রথম বারো বছর স্কুলের প্রধান শিক্ষক হিসাবে তাঁর পরিষেবা প্রদান করেছিলেন। তিনি বাংলার ওই অঞ্চলে আরও কয়েকটি স্কুল প্রতিষ্ঠার সঙ্গে যুক্ত ছিলেন। রসিকেন্দ্র নাথের পরিবার ১৯৪৭ সালে বঙ্গভঙ্গের পর অন্যান্য হাজার হাজার উদ্বাস্তু পরিবারের সাথে কলকাতার কাছে উত্তর ২৪ পরগণা জেলার উশুমপুর, আগরপাড়ায় চলে আসে। আগরপাড়ায় রসিকেন্দ্র নাথ নেতাজি আদর্শ বিদ্যালয় নামে আরেকটি স্কুল প্রতিষ্ঠা করেন। তিনি ১৯৬২ সালে আগরপাড়ায় ৮০ বছর বয়সে মারা যান।
তথ্যসূত্র
এই নিবন্ধটি রাজেন্দ্র নাথ নন্দীর দেওয়া একটি সাক্ষাৎকারের উপর ভিত্তি করে।
ইসলামী আকিদা ও ভ্রান্ত মতবাদ
ইসলামী আকিদা ও ভ্রান্ত মতবাদ বাংলাদেশি ইসলামি পণ্ডিত মুহাম্মদ হেমায়েত উদ্দিনের রচিত বেফাকুল মাদারিসিল আরাবিয়া বাংলাদেশের স্নাতক শ্রেণির অন্তর্ভুক্ত একটি পাঠ্যবই। লেখক বইটি রচনার জন্য ২০০০ সালে চুক্তিবদ্ধ হন, ২০০৩ সালে বইটি রচনার কাজ সমাপ্ত হয়। বইটি দুই খণ্ডে প্রকাশিত। প্রথম খণ্ডে আকাইদ ও তার আনুষঙ্গিক শাস্ত্র ইলমুল কালাম সম্বন্ধে এবং দ্বিতীয় খণ্ডে বিভিন্ন ধর্ম, মতবাদ ও দল সম্বন্ধে আলোচনা করা হয়েছে। বইটি পর্যালোচনা করেছেন কাজী মুতাসিম বিল্লাহ, নূর হুসাইন কাসেমী, মাহমুদুল হাসান ও আবু সাবের আবদুল্লাহ।
বৈশিষ্ট্য
বইটির বৈশিষ্ট্য:
বর্ণনাভঙ্গি
এ গ্রন্থের বর্ণনাভঙ্গি নিম্নরূপ:
বিষয়বস্তু
২ খণ্ডে বিভক্ত এই গ্রন্থের ১ম খণ্ডে ২টি অধ্যায় ও ২য় খণ্ডে ৮টি অধ্যায় রয়েছে। খণ্ড ও অধ্যায় অনুসারে আলোচ্য বিষয়:
প্রথম অধ্যায়
ইলমুল কালামের সংজ্ঞা, নামকরণের রহস্য, 'ইলমুল কালাম' পরিভাষাটির সর্ব প্রথম ব্যবহার, ইলমুল কালামের আরও বিভিন্ন নাম, ইলমুল কালামের বিষয়বস্তু, ইলমুল কালামের উদ্দেশ্য, ইলমুল কালামে ব্যবহৃত কতিপয় পরিভাষা, ইলমুল কালামের প্রয়োজনীয়তা ও গুরুত্ব, ইলমুল কালামের সমালোচনা প্রসঙ্গ ও তার নিরসন, ইলমুল কালাম ও ইলাহিয়্যাতের মধ্যে পার্থক্য, ইলমুল কালামের প্রকার, ইলমুল কালামের সূচনা, ইলমুল কালামের অধিক আলোচ্য বিষয়সমূহ, ইলমুল কালামের প্রসিদ্ধ দলসমূহ, ইমাম আবুল হাসান আল আশআরীর জীবনী, ইমাম আবূ মানসূর মাতুরীদীর জীবনী, ইলমে কালামের কিছু বিষয়ে আশআরী ও মাতুরীদীদের মধ্যকার মতবিরোধ প্রসঙ্গ।
দ্বিতীয় অধ্যায়
ঈমান ও আকাইদ সংক্রান্ত কয়েকটি পরিভাষার ব্যাখ্যা, আকাইদের প্রকার ও স্তরগত পার্থক্য, যে সব বিষয়ে ঈমান রাখতে হয়।
আল্লাহর উপর ঈমান: আল্লাহর অস্তিত্বের যুক্তিগত প্রমাণ, আল্লাহর অস্তিত্বের দলীল সম্পর্কে মনীষীদের কয়েকটি উক্তি, আল্লাহর অস্তিত্বের দলীল সম্পর্কে বিজ্ঞানীদের কয়েকটি উক্তি, আল্লাহর যাত বা সত্তার প্রতি ঈমান/বিশ্বাস রাখার পর্যায়ে কয়েকটি মৌলিক বা বুনিয়াদী বিষয়, আল্লাহর সিফাত বা গুণ প্রকাশক নাম এবং তৎসঞ্জাত ও তৎসংশ্লিষ্ট আকীদা সমুহ, আল্লাহর সিফাত সম্পর্কে আরও বিশেষ কিছু আকীদা, মুজাস্সিমা, মুশাব্বিহা ও মুআত্তিলা ফিরকা প্রসঙ্গ।
ফেরেশতা সম্বন্ধে ঈমান।
নবী ও রাসূল সম্বন্ধে ঈমান: সাধারণভাবে সব নবী ও রাসূলদের প্রতি যা ঈমান রাখতে হবে, মু'জিযা ও যাদুর মধ্যে পার্থক্য, মু'জিযা ও কারামতের মধ্যে পার্থক্য, আমাদের নবী হযরত মুহাম্মাদ (সাঃ) সম্পর্কে আরও বিশেষ যেসব আকীদা রাখতে হবে, রাসূল (সাঃ) সত্য নবী ছিলেন তার প্রমাণ, বাইবেল (ইঞ্জীল) থেকে কয়েকটি উদ্ধৃতি, তাওরাত থেকে কয়েকটি উদ্ধৃতি, অন্যান্য ধর্মগ্রন্থে রাসূল (সাঃ) সম্বন্ধে ভবিষ্যদ্বাণী, হিন্দুদের ধর্মীয়গ্রন্থ বেদ, উপনিষদ, পুরাণে, বৌদ্ধ শাস্ত্রে, পার্সি ধর্মশাস্ত্রে।
আল্লাহর কিতাব সম্বন্ধে ঈমান: তাওরাত, ইঞ্জীল ও যাবূরের ভূত-বর্তমান অবস্থা, কুরআন সত্য তার প্রমাণ।
আখেরাত সম্বন্ধে ঈমান: প্রসঙ্গ পুনর্জন্মবাদ, কবরের সওয়াল জওয়াব সত্য, কবরের আযাব সত্য, পুনরুত্থান ও হাশর ময়দানের অনুষ্ঠান সত্য, পুনরুত্থান শারীরিক, না শারীরিক-আত্মিক উভয়ভাবে?, পুনরুত্থান কোন দেহের উপর হবে?, আল্লাহর বিচার ও হিসাব নিকাশ সত্য, কিয়ামতের দিন আল্লাহ কর্তৃক মানুষকে সওয়াল করা সত্য, নেকী ও বদীর ওজন সত্য, শাফায়াত সত্য, আমল নামার প্রাপ্তি সত্য, হাউযে কাউছার সত্য, পুলসিরাত সত্য, আরাফ সত্য, জান্নাত বা বেহেশত সত্য, জাহান্নাম বা দোযখ সত্য।
তাকদীর সম্বন্ধে ঈমান, মুসলমানদের আরও কতিপয় আকীদা, মে'রাজ সম্বন্ধে আকীদা, আল্লাহর দীদার সম্বন্ধে আকীদা, মেরাজে নবী (সাঃ)-এর দীদার, পরকালে আল্লাহর দীদার, আরশ কুরছী সম্বন্ধে আকীদা, সাহাবীদের সম্বন্ধে আকীদা, রাসূল (সাঃ)-এর বিবি ও আওলাদগণের সম্বন্ধে আকীদা, কিয়ামতের আলামত সম্বন্ধে আকীদা, হযরত মাহদী সম্বন্ধে আকীদা, মিথ্যা মাহদী দাবীদারদের প্রসঙ্গ, হযরত ঈসা (আঃ)-এর পৃথিবীতে অবতরণ সম্বন্ধে আকীদা, ইয়াজুজ মাজুজ সম্বন্ধে আকীদা, আকাশের এক ধরনের ধোঁয়া সম্বন্ধে আকীদা, পশ্চিম দিক থেকে সূর্য উদয়ের আকীদা, দাব্বাতুল আরদ সম্বন্ধে আকীদা, এক ধরনের আগুনের বহিঃপ্রকাশ সম্বন্ধে আকীদা, ঈছালে ছওয়াব সম্বন্ধে আকীদা, দুআর মধ্যে ওছীলা প্রসঙ্গে আকীদা, জিন সম্বন্ধে আকীদা, কারামত, কাশফ, এল্হাম ও পীর বুযুর্গ সম্বন্ধে আকীদা।
স্থান/বস্তুর বরকতময় হওয়া প্রসঙ্গে আকীদা, কারামত ও ইসতিদরাজের মধ্যে পার্থক্য, আবদাল, গাউছ, কুতুব ইত্যাদি সম্পর্কে ধারণা, মাজার সম্বন্ধে আকীদা, মাজার সম্বন্ধে ভ্রান্ত ধারণা সমূহ, বস্তুর ক্ষমতা ও প্রভাব সম্বন্ধে আকীদা, রোগ সংক্রমণ সম্বন্ধে আকীদা, রোগ সংক্রমণ প্রসঙ্গ এবং এতদসম্পর্কিত হাদীছসমূহের মধ্যকার (বিরোধ) ও তার (সমাধান), রাশি ও গ্রহ-নক্ষত্রের প্রভাব সম্বন্ধে আকীদা, জ্যোতিঃশাস্ত্র ও ইসলাম, হস্ত রেখা বিচার সম্বন্ধে আকীদা, গণক সম্বন্ধে আকীদা, রত্ন ও পাথরের প্রভাব সম্বন্ধে আকীদা, তাবীজ ও ঝাড় ফুঁক সম্বন্ধে আকীদা, নযর ও বাতাস লাগা সম্বন্ধে আকীদা, কুলক্ষণ ও সুলক্ষণ সম্বন্ধে আকীদা, আহলে সুন্নাত ওয়াল জামাআত সম্বন্ধে আকীদা, দ্বীনের চার বুনিয়াদ সম্বন্ধে আকীদা, তাকলীদ ও চার মাযহাব সম্বন্ধে আকীদা, ইবাদত ও শরীআতের বিভিন্ন প্রকার আহকাম সম্বন্ধে আকীদা, কিছু আধুনিক ধ্যান-ধারণা সম্বন্ধে আকীদা, কতিপয় মাসায়েল সম্বন্ধে আকীদা, ঈমান সম্পর্কিত কয়েকটি আকীদা, বিদআত সম্বন্ধে আকীদা, কতিপয় বিদআত, কতিপয় রসম বা কুসংস্কার ও কুপ্রথা, গোনাহ সম্পর্কে আকীদা, কতিপয় শিরক।
প্রথম অধ্যায়
হক ও বাতিল সংক্রান্ত কিছু বিষয়, কয়েকটি পরিভাষার পরিচয়, হকপন্থীদের পরিচয, কিতাবুল্লাহ ও রিজালূল্লাহ উভয়টা সু সমন্বয় জরুরী, হকপন্থীদের চিন্তাধারা ও কর্মপদ্ধতির বৈশিষ্ট্য, যেসব বিষয় হক্কানী বা কামেল হওয়ার দলীল নয়, কাউকে কাফের আখ্যায়িত করার নীতি, যেসব কারণে কেউ কাফের হয়ে যায়।
দ্বিতীয় অধ্যায়
প্রাচীন এতেকাদী ফিরকা সমূহ: খাওয়ারেজ, শীআ মতবাদ, ইছনা আশারিয়া, ইসমাঈলিয়া শীআ, যায়দিয়া শীআ। জাবরিয়া, কাদরিয়া সম্প্রদায়, মুতাযিলা, মুর্জিয়া, জাহমিয়্যাহ, কাররামিয়্যাহ। আধুনিক এতেকাদী ফিরকাসমূহ: বাহায়ী, কাদিয়ানী মতবাদ, কাদিয়ানীদের লাহোরী গ্রুপ সমাচার, খতমে নবুওয়াত প্রসঙ্গ, চুন বিশ্ব ইশ্বর ও তার দ্বীনদার আঞ্জুমান, দ্বীনে ইলাহী, আগাখানী, খাকছার পার্টি, মুনকিরীনে হাদীছ তথা হাদিছ অস্বীকারকারীদের ফিতনা, হাদিছ অস্বীকারকারীদের চারটি মতবাদ: পারভেজী মতবাদ, চকড়ালবী ফিরকা, মওদূদী মতবাদ: সাহাবায়ে কেরামের আদালত ও সত্যের মাপকাঠি হওয়া প্রসঙ্গ, সাহাবায়ে কেরামের সমালোচনা প্রসঙ্গ, সাহাবায়ে কেরামের পরস্পর দ্বন্দ্ব-লড়াই ও তার জবাব, সাহাবায়ে কেরামের মিয়ারে হক তথা সত্যের মাপকাঠি হওয়া প্রসঙ্গ, ইসমতে আম্বিয়া প্রসঙ্গ। মাহদবিয়া সম্প্রদায়, জৌনপুরীর দাবী ও বক্তব্য খন্ডন, যিকরী সম্প্রদায়, আহলে হাদীছ বা গায়রে মুকাল্লিদীন, তাকলীদ প্রসঙ্গ, ওয়াহহাবী বা সালাফীগণ, দুআর মধ্যে ওসীলা প্রসঙ্গ, ঝাড়-ফুঁক ও তাবীজ-কবজ প্রসঙ্গ, বুযুর্গানে দ্বীন ও ওলী-আল্লাহ্দের নিদর্শন থেকে বরকত লাভ প্রসঙ্গ, রওযায়ে আতহার যিয়ারতে যাওয়ার নিয়ত প্রসঙ্গ, ন্যাচারিয়া দল (স্যার সৈয়দ আহমদ ও তার অনুসারীবৃন্দ)।
তৃতীয় অধ্যায়
দেশীয় বাতিল ফিরকাসমূহ: সুরেশ্বরী, এনায়েতপুরী, আটরশী, চন্দ্রপুরী, দেওয়ানবাগী, রাজারবাগী, মাইজভাণ্ডারী, রেজবী বা রেজাখানী, বে শরা পীর-ফকীর, বাউল সম্প্রদায়, সর্বেশ্বরবাদ/সর্বখোদাবাদ, এনজিও।
চতুর্থ অধ্যায়
বিদআত প্রসঙ্গ, তাসাওউফ বা সুফিবাদ সম্পর্কে ইফরাত/তাফরীত, ইলহাম, কাশফ ও কারামত সম্পর্কে ভ্রান্ত ধারণা, ওলী, আবদাল, গাউছ, কুতুব ইত্যাদি সম্পর্কে ভ্রান্ত ধারণা, মাযার, কবর যিয়ারত সম্পর্কে ভ্রান্ত ধারণা। গান-বাদ্য প্রসঙ্গ, সামা প্রসঙ্গ, মীলাদ মাহফিল প্রসঙ্গ, মীলাদে কেয়াম করা প্রসঙ্গ, নবী কারীম (সাঃ)-এর গায়েব জানা প্রসঙ্গ, নবী (সাঃ)-এর হাজির-নাজির হওয়া প্রসঙ্গ, নবী কারীম (সাঃ)-এর নূর ও বাশার হওয়া প্রসঙ্গ, নূর ও বাশার প্রসঙ্গে দেওবন্দীদের বিরুদ্ধে রেজাখানীদের একটি মিথ্যা অভিযোগ ও তার খণ্ডন, ওরশ প্রসঙ্গ, মতবাদ কবরে বাতি জ্বালানো প্রসঙ্গে।
পঞ্চম অধ্যায়
প্রাচীন রাজনৈতিক মতবাদ: রাজতন্ত্র, নাৎসীবাদ, সাম্রাজ্যবাদ। আধুনিক রাজনৈতিক মতবাদ সমূহ: ধর্মনিরপেক্ষতাবাদ, জাতীয়তাবাদ, গণতন্ত্র, ইসলামী গণতন্ত্র।
ষষ্ঠ অধ্যায়
প্রাচীন অর্থনৈতিক মতবাদ: সামন্ততন্ত্র ও জায়গীরদারী প্রথা। আধুনিক অর্থনৈতিক মতবাদ: পুঁজিবাদ, সমাজতন্ত্র ও সাম্যবাদ।
সপ্তম অধ্যায়
দার্শনিক ও বৈজ্ঞানিক মতবাদ: গ্রীক দর্শন, বিবর্তনবাদ, হার্বাট স্পেন্সারের জড়জগৎ সম্পর্কিত যান্ত্রিক বিবর্তনবাদ, ডারউইনের প্রাণী জগত সম্পর্কিত বিবর্তনবাদ, ফ্রয়েড ইজম/যৌনবাদ।
অষ্টম অধ্যায়
ইয়াহুদী ধর্ম, ইয়াহুদীদের ধর্মীয় গ্রন্থ তাওরাত, খৃষ্টীয় ধর্ম, খৃষ্টানদের ধর্মীয় গ্রন্থ ইঞ্জীল, বৌদ্ধধর্ম, যেন বৌদ্ধধর্ম, বৌদ্ধদের ধর্মীয় গ্রন্থ ত্রিপিটক, জৈনধর্ম, শিখধর্ম, হিন্দু ধর্ম, হিন্দুদের ধর্মীয় গ্রন্থ বেদ, উপনিষদ ও পুরাণ।
উপজাতিদের ধর্মকর্ম ও রীতি-নীতি, চাকমা উপজাতি, মারমা উপজাতি, ত্রিপুরা উপজাতি, তঞ্চঙ্গ্যা উপজাতি, মো উপজাতি, বম উপজাতি, খ্যাং উপজাতি, লুসেই ও পাংখুয়া উপজাতি, খুমি উপজাতি, চাক উপজাতি, গারো উপজাতি, খাসি উপজাতি, হাজং উপজাতি, রামমোহন রায়ের ব্রাহ্মণ্যবাদ, রামকৃষ্ণ পরমহংশের সার্বজনীন ধর্ম।
সানা ইকবাল
সানা ইকবাল (১৬ই জানুয়ারি ১৯৮৭ - ২৪শে অক্টোবর ২০১৭) একজন ভারতীয় ক্রস-কান্ট্রি মোটর সাইকেল চালক ছিলেন। তিনি আত্মহত্যা এবং বিষণ্ণতা সম্পর্কে সচেতনতা তৈরি করার জন্য একটি লক্ষ্য স্থির করেছিলেন। তিনি নিজের ফেসবুক পৃষ্ঠায় কাউন্সেলিং করেছেন এবং শিক্ষার্থীদের ব্যবহারিকতা ও ইতিবাচকতার দিকে পরিচালিত করে সুখী এবং অর্থপূর্ণ জীবন যাপন করতে সহায়তা করেছেন। ২০১৭ সালে একটি দুর্ঘটনায় তাঁর মৃত্যু হয়।
প্রাথমিক জীবন
তিনি হায়দ্রাবাদে জন্মগ্রহণ করেন। সপ্তম শ্রেণী থেকেই সানা বাইক চালাতে পছন্দ করতেন। তিনি একটি উদারপন্থী মুসলিম পরিবারে জন্মগ্রহণ করেছিলেন, তিনি এমন মূল্যবোধ নিয়ে বেড়ে উঠেছিলেন যা মানবতা এবং হৃদয়ের বিশুদ্ধতার উপর জোর দেয়। তিনি একজন উৎসাহী বাইকার, একজন নিবেদিত পেশাদার প্রশিক্ষক এবং মনোবিজ্ঞানের একজন ছাত্রী ছিলেন। এইগুলি তাঁকে 'সমাজের দিক সম্পর্কে খুব কমই চিন্তা করা হয়' এমন বিষয় সম্পাদন করার যোগ্য করে তুলেছিল।
বিষণ্ণতার প্রতিক্রিয়া
তিনি একবার বাইক দুর্ঘটনার মাধ্যমে আত্মহত্যার চেষ্টা করেছিলেন। ২৭ বছর বয়সে, তিনি একটি বাস বা ট্রাকের ধাক্কায় মৃত্যুর ইচ্ছা নিয়ে গুজরাটে বাইক চালান। যাত্রাপথে তিনি উপলব্ধি করেছিল যে শান্তি দ্বারাই শান্তি পাওয়া যায়। পরে তিনি সিদ্ধান্ত নিয়েছিলেন নিজের কষ্টকে কোন উদ্দেশ্যে দিতে তিনি যাত্রাকে ব্যবহার করবেন।
হতাশার বিরুদ্ধে তাঁর লড়াই, অনেক যুব মানসে তাঁকে নায়ক করে তুলেছিল। তিনি "আত্মহত্যা সমাধান নয়" এই বিষয়ে সচেতনতামূলক কর্মশালা করেছিলেন। তাঁর কর্মশালায় তিনি এমন কিছু বিষয় নিয়ে কথা বলেছেন যেগুলি নিয়েই তরুণ মন হতাশায় ভোগে, যেমন: সম্পর্ক, পেশা, বিয়ে, বিষণ্ণতা এবং আত্মহত্যা, তিনি বলেছেন এগুলি ব্রণর মতো নির্দোষ বিষয়। তিনি তাঁর ঘনিষ্ঠ বন্ধু এবং ফেস বুক পেজের বর্তমান মালিক আরিফ আলী মোহাম্মদের সহায়তায় সুইসাইড ইজ নট সল্যুশন নামে একটি ফেসবুক পেজ পরিচালনা করতেন। ফেসবুক পেজটিতে বর্তমানে ১২০০০+ অনুগামী রয়েছে এবং সানা যে বার্তাটি দিয়েছিলেন আরিফ তা ছড়িয়ে দেওয়ার চেষ্টা চালিয়ে যাচ্ছেন।
ক্রস-কান্ট্রি রাইড
সানা ২০১৫ সালের নভেম্বরে গোয়া থেকে শুরু করে ভারতের প্রতিটি রাজ্যে একটি ক্রস-কান্ট্রি একক ভ্রমণের পরিকল্পনা করেছিলেন। তিনি তাঁর ছেলের প্রথম জন্মদিনের ২ দিন আগে, ২০১৬ সালের ১৩ই জুন তাঁর লক্ষ্যটি পূরণ করেন। তিনি ২টি দেশ, ১১১টি শহর, ২৯টি রাজ্য এবং ৫টি কেন্দ্রশাসিত অঞ্চলে ৩৮,০০০ কিমির বেশি ভ্রমণ করেছিলেন, এতে তাঁর ৬.৫ মাস সময় লেগেছিল এবং তিনি এর মধ্যে ১৩৫টি সেমিনার পরিচালনা করেছিলেন। স্থানীয় ওয়ান্ডারার্স ক্লাব তাঁর জন্য একটি জমকালো স্বাগত সংবর্ধনার আয়োজন করেছিল। নাগপুর (ইউনিডো) এবং কলকাতার (ইস্টার্ন বুলস) দুটি ক্লাব তাঁর সাথে নাগপুর থেকে হায়দ্রাবাদে পর্যন্ত ভ্রমণ করেছিল। তাঁর যাত্রা সক্রিয়ভাবে বিভিন্ন গ্রুপ এবং ক্লাব দ্বারা সমর্থিত ছিল, প্রধানত ভারতের বাইকিং সম্প্রদায় দ্বারা।
ব্যক্তিগত জীবন
তিনি একজন মা ছিলেন এবং আচরণগত দক্ষতার উপর কর্পোরেট প্রশিক্ষণ সেশনের সাথে মনোবিজ্ঞানে তাঁর স্নাতকোত্তর করছিলেন।
মৃত্যু
২০১৭ সালের ২৪শে অক্টোবর, ভোর ৪টেতে তিনি এবং তাঁর স্বামী নাদিম একটি গাড়িতে যাচ্ছিলেন। গাড়িটি একটি দুর্ঘটনার মুখোমুখি হয়েছিল, যার ফলে তাঁর মৃত্যু হয়েছিল। নাদিম দুর্ঘটনার পর বেঁচে যান। দুর্ঘটনাটি ঘটেছিল তেলেঙ্গানার নরসিংহী গান্ধীপেট রোডে। দুর্ঘটনার পর তাঁর মা খুনের সম্ভাবনা নিয়ে অভিযোগ উত্থাপন করলে বিতর্কের সৃষ্টি হয়।
তাঁর স্বামীর বিরুদ্ধে আইপিসি ৩০৪ক (অবহেলায় মৃত্যু ঘটানো) ধারায় মামলা করা হয়েছিল এবং তাঁকে জামিনে ছাড়া হয়েছিল।
সহকর্ম ক্ষেত্র
সহকর্ম ক্ষেত্র (ইং:Coworking space) একটি কর্মপরিসর যেখানে বিভিন্ন ব্যবসায় প্রতিষ্ঠানের কর্মীরা একই কার্যালয় ভাগাভাগি করে কাজ করেন। এ ক্ষেত্রে অভিন্ন অবকাঠামো যেমন কারিগরি সরঞ্জাম ও উপকরণাদি, বিদ্যুৎ-পানি-গ্যাস ইত্যাদি উপযোগিতামূলক সেবা, এবং কার্যালয়ের অভ্যর্থনা, প্রহরা, রক্ষণাবেক্ষণ ও তত্ত্বাবধান সেবাসমূহ ভাগাভাগি করে ব্যবহার করা হয় যার ফলে প্রতিষ্ঠান পরিচালনার আনুষঙ্গিক ব্যয় হ্রাস পায়। ক্ষেত্রবিশেষে পানাহারের বন্দোবস্ত ও চিঠিপত্র ও ডাকযোগে প্রেরিত বস্তুসমূহ গ্রহণ করার মতো সেবাগুলিও ভাগাভাগি করা হতে পারে। স্বাধীন ঠিকাদার, স্বাধীন বিজ্ঞানী, নিত্য-ভ্রাম্যমাণ বৃহত্তর কর্মীদল (যারা কার্যালয়ের মতো স্থাবর সম্পত্তির পেছনে অর্থের অপচয় রোধ করতে ইচ্ছুক), নিজ বাসগৃহে কর্মসম্পাদনকারী পেশাদার ব্যক্তিবর্গ, এবং যেসব ব্যক্তি প্রায়শই ভ্রমণ করে থাকেন, তাদের জন্য এই ধরনের সহকর্ম সেবা প্রদানকারী ক্ষেত্রগুলি আকর্ষণীয়। উপরন্তু, সহকর্ম ক্ষেত্রগুলিতে কাজ করলে কর্মীরা বাসা থেকে টেলিযোগাযোগের মাধ্যমে কাজ করা, ভ্রমণকালীন কাজ করা, বা বাসায় একা কাজ করার কারণে যে সামাজিক বিচ্ছিন্নতার অনুভূতি বোধ করেন, তা এড়াতে পারেন ও মনোযোগ বিঘ্নকারী কারণ দূর করতে পারেন।  বেশিরভাগ সহকর্ম ক্ষেত্রে সদস্য হতে হলে নির্দিষ্ট সময় পরপর চাঁদা বা মাশুল পরিশোধ করতে হয়।
সহকর্ম ক্ষেত্রগুলিতে সমমনস্ক ব্যক্তিবর্গ বা প্রারম্ভিক দশার ব্যবসা প্রতিষ্ঠানগুলিকে একটি উন্মুক্ত সম্প্রদায়ভিত্তিক কর্মক্ষেত্রের সুবিধা প্রদান করা হয়। সহকর্ম ক্ষেত্রগুলিতে অসংরক্ষিত কর্মটেবিল (হট ডেস্ক), ব্যক্তিগত (নিবেদিত) কর্মটেবিল বা কার্যালয় কক্ষ ভাড়া দেওয়া হতে পারে। সহকর্মক্ষেত্রগুলির সদস্য ব্যবসা প্রতিষ্ঠানগুলি ভাড়া বা সদস্য চাঁদা প্রদানের মাধ্যমে তাদের কর্মক্ষেত্রের জন্য মূল্য পরিশোধ করেন। সহকর্ম ক্ষেত্রগুলিতে সাধারণত কোনও আনুষ্ঠানিক বা আবশ্যকীয় (শিক্ষামূলক বা প্রশিক্ষণমূলক) কর্মসূচী প্রদান করা হয় না। তবে এগুলিতে কখনও কখনও বক্তৃতা, সভা ও অন্যান্য ঐচ্ছিক অনানুষ্ঠানিক শিক্ষাগ্রহণের সুযোগ থাকতে পারে। সহকর্ম ক্ষেত্রগুলিতে স্থান পাবার জন্য কোনও প্রতিযোগিতামূলক আবেদন প্রক্রিয়ায় অংশ নিতে হয় না এবং এগুলিকে নির্দিষ্ট সময় পরে পরিত্যাগ করার কোনও শর্ত বা মানদণ্ড থাকে না। উত্তরণমূলক কেন্দ্রগুলির (Graduating center) (যেমন ব্যবসা অংকুরোদ্গম কেন্দ্র বা ব্যবসা ত্বরক কেন্দ্র) বিপরীতে সহকর্ম ক্ষেত্রগুলিতে সদস্য কোম্পানিগুলিকে টেকসই আয়ের প্রবাহ হিসেবে ধরে রাখার জন্য চেষ্টা করা হয়।
নাভাজো উইকিপিডিয়া
নাভাজো উইকিপিডিয়া হচ্ছে অনলাইন বিশ্বকোষ উইকিপিডিয়ার নাভাজো ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। নাভাজো উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
নাভাজো উইকিপিডিয়া
সূরা ইনফিতার
সূরা আল-ইনফিতার‌ (আরবি ভাষায়: الانفطار‎) মুসলমানদের ধর্মীয় গ্রন্থ কুরআনের ৮২ তম সূরা, এর আয়াত অর্থাৎ বাক্য সংখ্যা ১৯; তবে এতে কোন রূকু তথা অনুচ্ছেদ নেই। সূরা আল-ইনফিতার‌ মক্কায় অবতীর্ণ হয়েছে।
নামকরণ
এই সূরাটির প্রথম আয়াতের اِ نْفَطَرَتْ বাক্যাংশ থেকে এই সূরার নামটি গৃহীত হয়েছে; অর্থাৎ, যে সূরাটিতে نفطار (‘ইনফিতার‌’) শব্দটি রয়েছে এটি সেই সূরা।
নাযিল হওয়ার সময় ও স্থান
এই সূরা আর সূরা আত্‌ তাকভীর এর বিষয়বস্তুর মধ্যে গভীর ভাবে মিল খূঁজে পাওয়া যায়। এ থেকে বোঝা যায়, এই সূরা দুটি প্রায় একই সময়ে নাযিল হয়েছে...। সুতরাং এটি মক্কা মু'আয্‌যামার প্রথম যুগের নাযিল হওয়া সূরাগুলোর অন্তরভূক্ত।
বিষয়বস্তুর বিবরণ
এর বিষয়বস্তু হচ্ছে আখিরাত। মুসনাদে আহমাদ, তিরমিযী, ইবনুল মন্‌যার,তাবারানী হাকিম ও ইবনে মারদুইয়ায়, হযরত আব্দুল্লাহ ইবনে উমর এর একটি বর্ণনা উদ্ধৃত হয়েছে। তাতে রসূলুল্লাহ বলেছেনঃ "যে ব্যক্তি কিয়ামতের দিনটি নিজের চোখে দেখতে চায়, সে যেন সূরা তাকভীর, সূরা ইনফিতার ও সূরা ইনশিকাক পড়ে নেয়।
বাংলা অনুবাদ
১. যারা মাপে কম করে, তাদের জন্যে দুর্ভোগ.
২. যখন নক্ষত্রসমূহ ঝরে পড়বে,
৩. যখন সমুদ্রকে উত্তাল করে তোলা হবে,
৪. এবং যখন কবরসমূহ উম্মোচিত হবে,
৫. তখন প্রত্যেকে জেনে নিবে সে কি অগ্রে প্রেরণ করেছে এবং কি পশ্চাতে ছেড়ে এসেছে।
৬. হে মানুষ, কিসে তোমাকে তোমার মহামহিম পালনকর্তা সম্পর্কে বিভ্রান্ত করল?
৭. যিনি তোমাকে সৃষ্টি করেছেন, অতঃপর তোমাকে সুবিন্যস্ত করেছেন এবং সুষম করেছেন।
৮. যিনি তোমাকে তাঁর ইচ্ছামত আকৃতিতে গঠন করেছেন।৯. কখনও বিভ্রান্ত হয়ো না; বরং তোমরা দান-প্রতিদানকে মিথ্যা মনে কর।
১০. অবশ্যই তোমাদের উপর তত্ত্বাবধায়ক নিযুক্ত আছে।
১২. তারা জানে যা তোমরা কর।
১৩. সৎকর্মশীলগণ থাকবে জান্নাতে।
১৪. তারা বিচার দিবসে তথায় প্রবেশ করবে।
১৫. তারা বিচার দিবসে তথায় প্রবেশ করবে।
১৬. তারা সেখান থেকে পৃথক হবে
১৭. আপনি জানেন, বিচার দিবস কি?
১৮. আতঃপর আপনি জানেন, বিচার দিবস কি?
১৯. যেদিন কেউ কারও কোন উপকার করতে পারবে না এবং সেদিন সব কর্তৃত্ব
১৪০৩
১৪০৩ গ্রেগরীয় বর্ষপঞ্জির একটি সাধারণ বছর।
চ্যাপান
ডান|থাম্ব| প্রাক্তন রাষ্ট্রপতি হামিদ কারজাই, আফগানিস্তান, চাপান এবং করাকুল পরিহিত অবস্থায় চ্যাপান বা চাপান (چاپان) বা (چپان) হল একটি কোট, যা বস্ত্রের উপর  সাধারণত শীতকালে ঠান্ডা মাস সময় পরিধান করে। সাধারণত পুরুষদের পোশাক এটি। এই কোটগুলি জটিলতর বুননে সজ্জিত হয় এবং বিভিন্ন রঙ এবং নিদর্শন থাকে। এটি উজবেকিস্তান, আফগানিস্তান, তাজিকিস্তান, কাজাখস্তান ও কিরগিজস্তান সহ মধ্য এশিয়ায় পরিধান করা হয়। আফগানিস্তানের প্রাক্তন রাষ্ট্রপতি হামিদ কারজাই প্রায়শই  চ্যাপান ও টুপি পরতেন।
হরিবংশ
হরিবংশ (हरिवंश; অর্থাৎ, হরি বা বিষ্ণুর পরম্পরা) সংস্কৃত সাহিত্যের একটি উল্লেখযোগ্য গ্রন্থ। এই গ্রন্থে অনুষ্টুপ ছন্দে মোট ১৬,৩৭৪টি শ্লোক আছে। এই গ্রন্থটি হরিবংশ পুরাণ নামেও পরিচিত। এটিকে মহাভারতের "খিল" বা পরিশিষ্ট মনে করা হয়। বেদব্যাসকে এই গ্রন্থের রচয়িতা মনে করা হয়। মহাভারতের বিখ্যাত টীকাকার নীলকণ্ঠ চতুর্ধারা তাঁর টীকা ভারতভাবদীপ-এ হরিবংশকেও অন্তর্ভুক্ত করেছিলেন। আদি পর্ব অনুসারে, হরিবংশ দুটি পর্বে বিভক্ত এবং এর মোট শ্লোকসংখ্যা ১২,০০০। ভারতের বিভিন্ন অঞ্চল থেকে পাওয়া ঊনবিংশ শতাব্দীর পাণ্ডুলিপিতে তিনটি পর্বের উল্লেখ পাওয়া যায়-হরিবংশপর্ব, বিষ্ণুপর্ব ও ভবিষ্যপর্ব। এই পর্বগুলি মহাভারতের অষ্টাদশ পুরাণ তালিকার অন্তর্ভুক্ত।
কালপঞ্জি
thumb|left|230px|[[দ্বারকা হল হরিবংশের একাধিক অধ্যায়ের প্রেক্ষাপট। শহরটি সমুদ্রতীরবর্তী বলে বর্ণিত। এটি অধুনা গুজরাত রাজ্যের অন্তর্গত; ঊনবিংশ শতাব্দীর একটি ছবিতে দ্বারকা (নিচে)।]]
পুরাণের "পঞ্চলক্ষণ" প্রথার দুটি হরিবংশে দেখা যায়। একটি হল "বংশ" বা রাজাবলি প্রথা। অপরটিতে রাখাল বালক হিসেবে কৃষ্ণের জীবন বর্ণিত হয়েছে।
হরিবংশের আখ্যানভাগ বেশ জটিল। এর কিছু কিছু অংশ খ্রিস্টপূর্ব দ্বিতীয় বা প্রথম শতাব্দীতে রচিত হয় বলে অনুমান করা হয়। হরিবংশের উৎস জানা যায় না। তবে খ্রিস্টীয় প্রথম শতাব্দীর আগেই হরিবংশ মহাভারতের অন্তর্ভুক্ত হয়েছিল। কারণ, "কবি অশ্বঘোষ মহাভারতের শ্লোক বলে কয়েকটি শ্লোক উদ্ধৃত করেছেন। এই শ্লোকগুলি শুধু হরিবংশেই পাওয়া যায়।" (দত্ত, ১৮৫৮)
হরিবংশ পর্বের রচনাশৈলী ও বিষয়বস্তু বিষ্ণুপর্ব ও ভবিষ্য পর্বের পূর্ববর্তী সময়ে রচিত। অশ্বঘোষ এই পর্ব থেকেই শ্লোক উদ্ধৃত করেছিলেন। সেই হিসেবে হরিবংশ পর্বটিকে খ্রিস্টীয় প্রথম শতাব্দীতে রচিত বলা চলে।
সংস্করণ
হরিবংশের দুটি সংস্করণ পাওয়া যায়। প্রথাগত সংস্করণে তিনটি পর্বে বিন্যস্ত মোট ২৭১টি অধ্যায় রয়েছে। এর মধ্যে হরিবংশ পর্বে ৫৫টি অধ্যায়, বিষ্ণু পর্বে ৮১টি অধ্যায় এবং ভবিষ্য পর্বে ১৩৫টি অধ্যায় রয়েছে। সটীক সংস্করণটি (১৯৬৯-৭১, পি. এল. বৈদ্য সম্পাদিত) প্রথাগত সংস্করণের এক-তৃতীয়াংশ। এই সংকরণে ১১৮টি অধ্যায় ও ৬০৭৩টি শ্লোক পাওয়া যায়। এর মধ্যে হরিবংশ পর্বে ১-৪৫ অধ্যায়, বিষ্ণু পর্বে ৪৬-১১৩ অধ্যায় এবং ভবিষ্য পর্বে ১১৪-১১৮ অধ্যায় দেখা যায়। বৈদ্যের মতে সটীক সংস্করণটি বিস্তারিত পাঠান্তর। তাঁর মতে মূল হরিবংশ এই সংস্করণের ২০শ অধ্যায়ে শুরু এবং ৯৮তম অধ্যায়ে শেষ হয়েছে।
১৪০৪
১৪০৪ গ্রেগরীয় বর্ষপঞ্জির একটি অধিবর্ষ।
বাংলা দেশ – অ্যা ভয়েজ অব অ্যা নিউ ন্যাশন
বাংলা দেশ – অ্যা ভয়েজ অব অ্যা নিউ ন্যাশন ছিল ১৯৭১ সালে প্রকাশিত কবিতার একটি সংকলন, যখন তৎকালীন পূর্ব পাকিস্তান (এখন বাংলাদেশ) পশ্চিম পাকিস্তানের দখলদার সেনাবাহিনীর বিরুদ্ধে স্বাধীনতার যুদ্ধে লড়ছিল। এটি ছিল পঞ্চাশজন কবির সত্তরটি কবিতার একটি সংকলন। এই কবিতার সবগুলোই প্রীতিশ নন্দী কর্তৃক বাংলা থেকে ইংরেজিতে অনুবাদ করা হয়েছে। ক্রেডিট পেজে বলা হয়েছে, 'এই বইটির বিক্রি থেকে অনুবাদকের রয়্যালটি বাংলা দেশ সহায়তা তহবিলে দান করা হবে'। উল্লেখ্য, ১৯৭১ সালের ১৬ ডিসেম্বর বাংলাদেশ একটি স্বাধীন রাষ্ট্র হিসেবে আত্মপ্রকাশ করে।